เช็คลิสต์: เตรียมรถให้พร้อมก่อนออกเดินทาง
ช่วงนี้หลายๆ คนคงกำลังเตรียมตัวเดินทางกลับภูมิลำเนาเพื่อไปเยี่ยมครอบครัว หากคุณก็เป็นหนึ่งในผู้ที่ต้องเดินทางโดยรถยนต์ โดยเฉพาะอย่างยิ่งหากคุณเดินทางพร้อมครอบครัว
8 เม.ย. 2558

ช่วงนี้หลายๆ คนคงกำลังเตรียมตัวเดินทางกลับภูมิลำเนาเพื่อไปเยี่ยมครอบครัว หากคุณก็เป็นหนึ่งในผู้ที่ต้องเดินทางโดยรถยนต์ โดยเฉพาะอย่างยิ่งหากคุณเดินทางพร้อมครอบครัว คุณคงอยากสร้างความมั่นใจว่า Road Trip ครั้งนี้ของคุณจะปลอดภัยและสมบูรณ์แบบไร้อุบัติเหตุหรือเหตุขัดข้องใช่ไหมล่ะ 
ไม่ต้องห่วงครับ เรามีเช็คลิสต์สำหรับสิ่งที่คุณต้องทำเพื่อเตรียมรถให้พร้อมก่อนออกเดินทางมาฝากกัน
1.เช็คยางรถยนต์ว่ามีลมในระดับพอเหมาะไหม และดูด้วยว่าดอกยางรถยังอยู่ในสภาพดีหรือเปล่า ต้องระวังถนนที่ขรุขระ เพราะอาจทำให้ยางรถรั่วได้
2. ตรวจเช็คน้ำมันต่างๆ น้ำหล่อเย็นที่เก่าแล้วอาจส่งผลร้ายต่อรถของคุณ ให้นำน้ำหล่อเย็นเก่าออกแล้วแทนที่ด้วยน้ำหล่อเย็นใหม่ อย่าลืม น้ำมันเบรค น้ำมันเครื่อง น้ำมันเกียร์ และอื่นๆ อันไหนที่มีน้อยให้เติม คุณจะได้ไม่ต้องหยุดระหว่างทางเพื่อเติมน้ำมันเหล่านี้
3. ตรวจเช็คว่า แบตเตอรี่มีการเชื่อมต่อถูกต้องแน่นหนาแล้วหรือยัง และต้องเช็คด้วยว่ามีน้ำกลั่นอยู่หรือเปล่า หากไม่มี ก็ควรหามาเติม และควรตรวจเช็คไดชาร์จ และ ไดสตาร์ท เป็นประจำด้วย 
4. ทดสอบระบบบไฟทั้งหมด เพราะคุณอาจต้องขับรถตอนกลางคืน ดังนั้น ไฟหน้าจึงจำเป็นมาก และอย่าลืมไฟท้ายและไฟกระพริบหรือไฟเลี้ยวด้วย หากมีจุดไหนที่ไม่ทำงานก็ควรนำไปเปลี่ยนให้เร็วที่สุด
5. เช็คระบบเบรคของรถ
6. ทำความสะอาดรถทั้งด้านในและด้านนอก ไม่มีใครอยากนั่งรถเหม็นๆ อับๆ เป็นเวลาหลายชั่วโมงหรอกครับ ทำความสะอาดกระจกด้วย คุณจะได้เห็นวิวสวยๆ ระหว่างทางชัดๆ และเพื่อเช็คว่ากระจกหน้ารถจะสะอาดจริงหรือไม่ ให้เช็คด้วยว่าที่ปัดน้ำฝนทำงานปกติหรือเปล่า
7. ตรวจเช็คสายพานและสายยางหม้อน้ำเพื่อให้แน่ใจว่าเครื่องยนต์ทำงานได้อย่างปกติ หากทั้งสองอย่างนี้เสื่อมสภาพควรเปลี่ยน
8. นำรถไปตรวจเช็คสภาพ เพื่อให้คุณมั่นใจได้ว่า ไส้กรอง ระบบช่วงล่าง ท่อไอเสีย และกระบอกลดเสียง ทำงานเป็นปกติ ไม่ก่อปัญหาระหว่างการเดินทาง
9. ตรวจเช็คว่าเครื่องปรับอากาศทำงานปกติไหม คุณคงไม่อยากขับรถไปเหงื่อแตกไปเพราะแอร์เสียใช่ไหมล่ะ
10. ท้ายที่สุดนี้ คุณต้องเตรียมรับมือสิ่งที่อาจจะเกิดขึ้น! เตรียมอุปกรณ์ฉุกเฉินสำหรับรถยนต์ กรมธรรม์ประกันรถยนต์ และเบอร์ติดต่อสำคัญๆ เช่น โรงพยาบาล ตำรวจ และหมายเลขฉุกเฉินต่างๆ อย่าลืมอุปกรณ์ซ่อมแซมรถฉุกเฉินและอุปกรณ์ปฐมพยาบาลเบื้องต้นด้วยนะครับ
เช็คลิสต์: เตรียมรถให้พร้อมก่อนออกเดินทาง
- น้ำมันต่างๆ
น้ำหล่อเย็นน้ำมันเครื่องน้ำมันเกียร์น้ำมันเบรค 
- ไฟรถ
ไฟท้ายไฟหน้าไฟเลี้ยวไฟเบรค 
- ยางล้อรถ
ลมดอกยาง 
- แบตเตอรี่- ไดชาร์จ- ไดสตาร์ท- ที่ปัดน้ำฝน- เครื่องปรับอากาศ- ฮีทเตอร์- สายพานและท่อยางหม้อน้ำ- เบรค
- ตรวจเช็คสภาพรถ
ไส้กรองระบบช่วงล่างท่อไอเสียกระบอกลดเสียง 
- อุปกรณ์ฉุกเฉินสำหรับรถยนต์
เอกสารเกี่ยวกับรถ: การรับประกันสินค้า ประกันรถยนต์ ข้อมูลติดต่อเครื่องมือต่างๆคีมตัดลวด ประแจ ไขควงอุปกรณ์รักษาพยาบาลเบื้องต้นแผนที่ไฟฉ่าย &amp; ถ่านเทปไฟฟ้าและอเนกประสงค์ยางอะไหล่แบตเตอรี่สำรองน้ำมันสำรองผ้าขี้ริ้ว 
สงกรานต์นี้ MoneyGuru ขอให้คุณเดินทางโดยสวัสดิภาพครับ